Document ID: 32007R0105

REGOLAMENT TAL-KUMMISSJONI (KE) Nru 105/2007
ta' l-1 ta' Frar 2007
li jemenda l-Annessi tar-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1059/2003 tal-Parlament Ewropew u tal-Kunsill tas-26 ta' Mejju 2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (1), u b'mod partikolari l-Artikolu 5 (4) tiegħu,
Billi:
(1)
Ir-Regolament (KE) Nru 1059/2003 jikkostitwixxi l-qafas legali għall-klassifikazzjoni reġjonali sabiex jista' jseħħ il-ġbir, il-kompilazzjoni u t-tixrid ta' l-istatistika armonizzata reġjonali fil-Komunità.
(2)
L-Annessi tar-Regolament (KE) Nru 1059/2003 jelenkaw l-unitajiet territorjali li jridu jintużaw għall-istatistika.
(3)
Skond id-dispożizzjonijiet fl-Artikolu 5(4) tar-Regolament (KE) Nru 1059/2003, għandhom jiġu adottati l-emendi għall-klassifikazzjoni tan-NUTS fit-tieni nofs tas-sena kalendarja mhux aktar spiss minn kull tliet snin.
(4)
Skond it-tagħrif ipprovdut lill-Kummissjoni, it-tqassim territorjali amministrattiv inbidel f'bosta Stati Membri.
(5)
Ir-Regolament (KE) Nru 1059/2003 għandu għalhekk jiġi emendat skond dan.
(6)
Il-miżuri pprovduti f'dan ir-Regolment huma skond l-opinjoni tal-Kumitat tal-Programmi Statistiċi,
ADOTTAT DAN IR-REGOLAMENT:
Artikolu 1
L-Annessi tar-Regolament (KE) Nru 1059/2003 jinbidlu bit-test ta' l-Anness ta' dan ir-Regolament.
Artikolu 2
Dan ir-Regolament għandu japplika, f'dak li għandu x'jaqsam mat-trażmissjoni tad-data lill-Kummissjoni (Eurostat), mill-1 ta' Jannar 2008.
Artikolu 3
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 1 ta' Frar 2007.

Labels: 18
19